РЕШЕНИЕ НА КОМИСИЯТА
от 27 юни 2008 година
относно финансовото участие на Общността в спешните мерки за борба с инфлуенцата по птиците в Полша през 2007 г.
(нотифицирано под номер C(2008) 3047)
(само текстът на полски език е автентичен)
(2008/557/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 90/424/ЕИО на Съвета от 26 юни 1990 г. относно разходите във ветеринарната област (1), и по-специално член 3, параграф 3 и член 3а, параграф 1 от него,
като има предвид, че:
(1)
С Решение 90/424/ЕИО се определят процедурите за финансовото участие на Общността в конкретни ветеринарни мерки, включително и спешни мерки. Съгласно член 3а от посоченото решение държавите-членки могат да получат финансово участие на Общността в разходите по определени мерки за ликвидиране на инфлуенцата по птиците.
(2)
В член 3а, параграф 3 от Решение 90/424/ЕИО се определят правилата за процентното разпределение на направените от държавата-членка разходи, които могат да бъдат покрити от финансовото участие на Общността.
(3)
През 2007 г. в Полша възникнаха огнища на инфлуенца по птиците. Появата на това заболяване представлява сериозен риск за домашните животни в Общността. Полша предприе мерките за борба с възникналите огнища, посочени в член 3а, параграф 2 от Решение 90/424/ЕИО.
(4)
Полша е изпълнила изцяло своите технически и административни задължения, установени в член 3, параграф 3 и член 3а, параграф 2 от Решение 90/424/ЕИО и член 6 от Регламент (ЕО) № 349/2005 на Комисията (2).
(5)
На 4 февруари 2008 г. и на 13 март 2008 г. Полша изпрати на Комисията информация за направените от нея разходи и след това продължи да предоставя цялата необходима информация за разходите за компенсации, както и за оперативните разходи.
(6)
Регламент (ЕО) № 349/2005 вече не обхваща инфлуенцата по птиците вследствие на изменението на Решение 90/424/ЕИО с Решение 2006/53/ЕО на Съвета (3). Поради това е необходимо в настоящото решение изрично да се предвиди, че предоставянето на финансово участие от Общността на Полша е подчинено на спазването на определени правила, установени в посочения регламент.
(7)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Финансово участие на Общността за Полша
1. Финансово участие на Общността може да се предостави на Полша за направените от тази държава-членка разходи при прилагане на мерките, посочени в член 3а, параграф 2 от Решение 90/424/ЕИО, за борба с инфлуенцата по птиците през 2007 г.
2. За целите на настоящото решение се прилагат mutatis mutandis членове 2-5, членове 7 и 8, член 9, параграфи 2, 3 и 4 и член 10 от Регламент (ЕО) № 349/2005.
Член 2
Ред на плащане
Първият транш от 845 000,00 EUR се изплаща като част от финансовото участие на Общността, предвидено в член 1.
Член 3
Адресат
Адресат на настоящото решение е Република Полша.
Съставено в Брюксел на 27 юни 2008 година.